Gandia continua amb la promoció de la seua oferta turística a les principals ciutats d'Itàlia
24 maig 2022

## Gandia continua amb la promoció de la seua oferta turística a les principals ciutats d'Itàlia24 maig 2022Última actualització: 24 maig 2022

![](../gestion/img/b515b501c75985fc13081625d5f09ba1fd9da752d2811fbee75458031f0caf8e.jpeg)  
  

Gandia, sota el paraigua de Turisme Comunitat Valenciana, promocionarà durant els dies 23 fins al 26 de maig l'oferta turística de la localitat a les ciutats italianes de Roma, Catània, Bolonya i Milà. Una iniciativa que s'emmarca dins del **'Roadshow Spagna in Italia 2022'** que les Oficines Espanyoles de Turisme de Roma i Milà han organitzat per a donar a conéixer els destins locals al públic italià.  
  
D'aquesta manera, Gandia participa en aquest 'Roadhow' amb un aparador propi on es facilitarà informació de l'oferta turística de la localitat amb la finalitat de desestacionalitzar i promoure el turisme estranger. Aquestes jornades començaren el passat 23 a Roma i finalitzaran el 26 de maig a Milà, passant per Catània el 24 i Bolonya el 25 de maig. Aquestes tindran un format idèntic: de 17:00 a 19:00 h un Workshop, seguidament una activitat de teambuilding fins a les 20:00 h i, per últim, de 21:00 a 22:30 h un sopar i entrega de premis.  
  
Cal destacar que Itàlia, segons l'informe de Frontur-Egatur publicat per l'Institut Nacional d'Estadística (INE) a setembre de 2021, va ser el sext mercat emissor de turistes per a la Comunitat Valenciana de: 143.809 turistes italians amb una despesa de 95 milions d'euros als primers nous mesos de 2021.